**Ministru kabineta rīkojuma projekta „Par apropriācijas pārdali” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par apropriācijas pārdali” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots saskaņā ar Likuma par budžetu un finanšu vadību 9.panta piecpadsmito daļu, saskaņā ar kuru finanšu ministram ir tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 26.marta noteikumi Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” nosaka kārtību, kādā Kultūras ministrijas padotības iestāde Nacionālais kino centrs (turpmāk – Centrs) piešķir valsts budžeta līdzfinansējumu ārvalstu filmu uzņemšanai Latvijā. Lai piešķirtu valsts budžeta līdzfinansējumu ārvalstu filmu uzņemšanai Latvijā, Centrs rīko atklātu konkursu.  Saskaņā ar Ministru kabineta 2013.gada 2.jūlija rīkojumu Nr.288 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” un Finanšu ministrijas 2013.gada 17.jūlija rīkojumu Nr.294 „Par līdzekļu piešķiršanu” Centram tika piešķirti 426 862 *euro*, lai nodrošinātu valsts budžeta līdzfinansējumu ārvalstu filmu uzņemšanai Latvijā 2013.gadā. Saskaņā ar Ministru kabineta 2013.gada 27.augusta sēdes protokollēmumu (prot. Nr.46 102.§) „Par valsts budžeta jaunajām politikas iniciatīvām 2014., 2015. un 2016.gadam” Centram tika piešķirts finansējums programmas „Līdzfinansējums ārvalstu filmu uzņemšanai Latvijā” (turpmāk – Programma) īstenošanai arī 2014.gadā un turpmākajiem gadiem.  Saskaņā ar Centra sniegto informāciju 2018.gadā viss Programmas ietvaros pieejamais finansējums  858 013 *euro* apmērā ir sadalīts 5 (pieciem) ārvalstu filmu projektu uzņemšanai Latvijā.  Konkursa ietvaros tika atbalstīti šādi projekti:   1. Vācijas producentu „Story House Productions” veidotā dokumentālā filma „TERRA X – VIENA DIENA/ TERRA X – EIN TAG IN” 15 120 *euro* apmērā (Latvijas producents „Filmu studija Deviņi”); 2. Nīderlandes producentu „Lemming Film” veidotais spēlfilmu seriāls „NAKTS MANTINIEKI/ HEIRS OF THE NIGHT” projekts 490 000 *euro* apmērā (Latvijas producents „Tasse Film”); 3. Ungārijas producentu “CAMPFILM TF Projekt” veidotā spēlfilma „DABĪGĀ GAISMA/ NATURAL LIGHT” projekts 144 654 *euro*apmērā (Latvijas producents „Mistrus Media”); 4. ASV producentu „Bridgegate Pictures Corp” veidotā spēlfilma „RAGANU MEDĪBAS/WARHUNT” 53 723 *euro*apmērā (Latvijas producents „Forma Pro Films”); 5. Somijas producentu „Helsinki – filmi Oy” veidotā spēlfilma „MONA” projekts 154 516 *euro*apmērā (Latvijas producents „Tasse Film”).   Šogad praksē pirmo gadu ir tik intensīva konkurence un interese par līdzfinansējumu ārvalstu filmu uzņemšanai, kas liecina par filmu nozares attīstību.  Ņemot vērā minēto, Programma šobrīd ir apturēta līdz 2019.gadam, jo kārtējais finansējums Programmai paredzēts tikai no 2019.gada sākuma. Centrs norāda, ka šāda situācija nav pieļaujama, jo pieredze liecina, ka Programmas īstenošana veido būtisku ekonomisko pienesumu ne tikai kino nozarē, bet arī daudzās citās nozarēs, piemēram, pakalpojumu sektorā, tostarp viesnīcu, ēdināšanas, transporta, apsardzes.  Kopā laika periodā no 2013.gada līdz 2017.gadam Centrs un Rīgas filmu fonds (turpmāk – Fonds) kopā līdzfinansējuši 20 (divdesmit) ārvalstu projektu veidošanu Latvijā 3,27 milj. *euro* apmērā, atmaksai veidojot 30,37% no kopējā Latvijā izlietotā ārvalstu finansējuma 10,8 milj. *euro* apmērā, tādējādi Latvijā ir ieplūduši teju 11 milj. *euro*. Lai to sasniegtu, valsts un pašvaldība ir veikušas atmaksu jeb *„cash rebate”* minēto 20 (divdesmit) ārvalstu filmu producentiem teju 3,3 milj. *euro* apmērā.  Savukārt 2016. un 2017.gadā Centrs un Fonds kopā līdzfinansējuši 10 (desmit) projektu uzņemšanu Latvijā, veidojot sekojošu bilanci: izlietotais ārvalstu finansējums Latvijā 5,6 milj. *euro*, kopējais valsts līdzfinansējums jeb atmaksa šo projektu ārvalstu producentiem 2,0 milj. *euro* jeb 37%, kas, kā redzams no kopējās 2013. – 2017.gada statistikas, pieaug par 7%. Tikai 2017.gada griezumā skatoties 6 (sešiem) projektiem piešķirtais valsts līdzfinansējums veido jau 40% atmaksu no kopējā Latvijā izlietotā ārvalstu finansējuma. Šī tendence ir saistīta ar producentu spēju apvienot gan valsts (Centrs), gan pašvaldības (Fonds) piedāvāto  līdzfinansējumu, pat pie Centra noteiktā nacionālās programmas piešķiramās % intensitātes ierobežojuma (tie ir 25%, ņemot vērā visu projektam piešķirto publisko finansējumu).  Šobrīd rindā uz Programmas finansējumu gaida vēl viena ASV producenta „Bridgegate Pictures Corp” filma. Latvijā ar ASV producentiem sadarbojas Latvijas producents „Forma Pro Films”, kas 2016. – 2017.gada periodā ir aktīvi iesaistījies ārvalstu projektu veidošanā Latvijā. Centrs ir līdzfinansējis 3 (trīs) minētās studijas apkalpotos projektus. Arī 2018.gada ietvaros ar Centra atbalstu Latvijas producents „Forma Pro Films” organizē vēl vienu ASV spēlfilmas veidošanu Latvijā (Warhunt/Raganu medības). Ņemot vērā sākotnējās (tiešās) ekonomiskās atdeves izvērtējumu producenta „Forma Pro Films” pēdējam 2017.gadā apkalpotajam projektam VAN GOGI (drāma, Krievija), Latvijā izlietoti 545 429 *euro*, valsts līdzfinansējums 190 298 *euro* (109 086 *euro* no Centra, 81 212 *euro* no Fonda) jeb 35% no izlietotā finansējuma.  Latvijas Nacionālais attīstības plānā 2014. –2020.gadam kino nozares attīstībai paredzēts rīcības virziens „Augstražīga un eksportspējīga ražošana un starptautiski konkurētspējīgi pakalpojumi” (uzdevums Nr.133) un rīcības virziens „Cilvēku sadarbība, kultūra un pilsoniskā līdzdalība kā piederības Latvijai pamats” (uzdevums Nr.337). Ņemot vērā šā brīža apstākļus, uz laiku līdz 2019.gadam ir apturēta iepriekšminēto uzdevumu sasniegšana un Latvijas ekonomikā nepieplūst finansējums no ārvalstu filmu uzņemšanas Latvijā.  Kultūras ministrija ir izvērtējusi iespējas rast Programmas īstenošanai papildus nepieciešamos finanšu līdzekļus 2018.gadā apstiprinātā budžeta ietvaros, un secinājusi, ka Centra finansējums ir novirzīts pamatdarbības funkciju nodrošināšanai, citiem filmu nozares projektiem un Centram nav iespēju veikt finanšu līdzekļu pārdali pa projektiem esošā budžeta ietvaros, kā  arī Kultūras ministrijai nav iespēju pārdalīt finansējumu no citām budžeta programmām.  Programmas īstenošanai nepieciešamo finansējumu iespējams pārdalīt no Vides aizsardzības un reģionālās attīstības ministrijas programmas 28.00.00 "Meteoroloģija un bīstamo atkritumu pārvaldība", 2016.-2018.gada budžeta neatliekamais pasākums “Salaspils kodolreaktora likvidācijas pasākumu kopuma izpildes nodrošināšana” (MK 27.08.2015. sēdes prot.Nr.42 3.§ 7.punkts).  Ņemot vērā minēto, Projekts paredz apropriācijas pārdali no Vides aizsardzības un reģionālās attīstības ministrijas uz Kultūras ministriju, lai Centrs nodrošinātu valsts budžeta līdzfinansējumu ārvalstu filmu uzņemšanai Latvijā 2018.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Centrs, Vides aizsardzības un reģionālās attīstības ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2018.gads** | | Turpmākie trīs gadi (*euro*) | | | | |
| **2019.** | | **2020.** | | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 7 943 152 | 0 |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 943 152 | 0 |  |  |  |  |  |
| *Vides aizsardzības un reģionālās attīstības ministrija* | 7 085 139 | -400 000 |  |  |  |  |  |
| *Kultūras ministrija* | 858 013 | 400 000 |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 7 943 152 | 0 | 0 | 0 | 0 | 0 | 0 |
| 2.1. valsts pamatbudžets | 7 943 152 | 0 | 0 | 0 | 0 | 0 | 0 |
| *Vides aizsardzības un reģionālās attīstības ministrija* | 7 085 139 | -400 000 |  |  |  |  |  |
| *Kultūras ministrija* | 858 013 | 400 000 |  |  |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par valsts budžetu 2018.gadam” Kultūras ministrijas budžeta apakšprogrammā 19.03.00 „Filmu nozare” Centram plānots finansējums 858 013 *euro* apmērā, lai nodrošinātu Programmas īstenošanu. Savukārt Vides aizsardzības un reģionālās attīstības ministrija apakšprogrammā 28.00.00 „Meteoroloģija un bīstamo atkritumu pārvaldība” 2018.gadā plānotais finansējums 7 085 139 *euro*. Uz šo brīdi jau pilnībā ir apgūts viss Programmas finansējums. Apropriācijas pārdale no Vides aizsardzības un reģionālās attīstības ministrijas uz Kultūras ministriju 400 000 *euro* apmērā nepieciešama, lai 2018.gadā palielinātu Programmas ietvaros pieejamos finanšu līdzekļus un nodrošinātu Programmas turpmāku darbību 2018.gadā. Projektam pievienoti finansējuma pieprasījumu pamatojošie dokumenti. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekts paredz apropriācijas pārdali no Vides aizsardzības un reģionālās attīstības ministrijas uz Kultūras ministriju. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Centrs, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Alberta 67330259

[Arta.Alberta@km.gov.lv](mailto:Arta.Alberta@km.gov.lv)